ท้องได้13สัปดา มีเลือดไหลออกมา แต่ม่เยอะ รอบแรกไปหาแร้วบอกไม่เปนอะไร ปกติดี พอมาเมื่อวันก่อนมันไหลออกมาอีก เกิดจากสาเกตุอะไรค่ะ
สวัสดีค่ะ การมีเลือดไหลออกมาขณะตั้งครรภ์นั้น อาจจะเกิดจากภาวะแทรกซ้อนของการตั้งครรภ์เช่นการแท้งหรือท้องนอกมดลูก ครรภ์ไข่ปลาอุก ท้องลม หรือเกิดจากสาเหตุอื่นๆที่ไม่เกี่ยวกับการตั้งครรภ์เช่นเนื้องอกมดลูก เนื้องอกปากมดลูก การติดเชื้อหรือการฉีกขาดที่ช่องคลอด เป็นต้นแต่อย่างไรก็ตามเป็นภาวะที่ควรไปรพ.เพื่อตรวจหาสาเหตุ แม้จะไปมาแล้ว 1 ครั้ง แต่ถ้ากลับมาแล้วยังไหลไม่หยุด ควรจะกลับไปตรวจซ้ำ เพราะเมื่อเวลาผ่านไป อาจจะเห็นการเปลี่ยนแปลงมากขึ้นจากการตรวจภายในหรืออัลตราซาวน์หน้าท้อง ไม่ควรปล่อยทิ้งไว้ เพราะเป็นภาวะอันตราย อาจตกเลือดมากจนถึงภาวะช็อกได้ค่ะ ไม่ซื้อยาใดๆมากินเอง และงดการมีเพศสัมพันธ์ไปก่อน